…Լիզա Աբրահամյան-Բերքյանը վառ արտաքին ունի: 25 տարի ապրելով Գերմանիայում՝ գերմանուհու է նմանվել` իր նարնջագույն մազերով, անսովոր սանրվածքով ու գերմանացու զուսպ բարեկրթությամբ: Բայց Շուշիի մասին խոսելիս հայուհի է դառնում՝ բուռն ու զգացմունքային: Երբ պատմում է, թե ինչպես Արա Բերքյանի հետ եկան արդեն ազատագրված Շուշի, ու ինչպես էր Արան ուզում տուն կառուցել Շուշիում, մշտապես բնակվել այնտեղ, ծիծաղն ու արցունքը խառնվում են իրար: Ասում են՝ միայն հայերն են ծիծաղում ու արտասվում միաժամանակ: Չգիտեմ` այդպես են ասում: